Mjølner

Mjølner eller Mjolne (fra norrønt Mjǫllnir) eller Torshammer er i den norrøne mytologien tordenguden Tors hammer. Mjølner er Tors kraftigste våpen mot jotnene. Den kommer tilbake etter den blir kastet. Mjølner ble smidd av dvergene Sindre og Brokk, og var en gave fra Loke., besøkt 13. desember 2022

Historien forteller at Tor en gang mistet Mjølner. Loke fant ut at det var den onde jotnen Trym som hadde stjålet den, og nektet å gi den tilbake før han fikk gifte seg med den vakreste av alle gudinnene, Frøya. Tor kledde seg ut som Frøya, med to steiner som bryster, og Loke kledde seg ut som brudepike. De får da hammeren av moren til Trym, hvorpå Tor knuser alle jotnene med hammeren, og reiser hjem.

Torshammer var et smykkemotiv i merovingertiden og vikingtida. Hammeren blir fremdeles brukt som symbol og lykkebringer i åsatru. Også som smykkemotiv blir hammeren brukt.

 Arkeologiske funn i Norge 
Det er to hovedtyper av Torshammere. Den ene er hammere festet til en ring, der de fleste er fra 700- og 800-tallet. Den andre er brukt som et anheng, de fleste av disse er fra 900- og 1000-tallet. De er laget av stål eller sølv, og noen var dekorert. Det er i Norge funnet bare tolv eller tretten funn med Torshammere. Funnene er:Sæbjørg Walaker Nordeide: The Viking Age as a Period of Religious Transformation: The Christianization of Norway from AD 560 to 1150/1200 (Studies in Viking and Medieval Scandinavia), 2011, side 234f.
 en sølvhammer i Verdal i Nord-Trøndelag
 en ring med ni hammere i Innvik nær Stryn i Sogn og Fjordane
 en sølvhammer  på Søndre Vik i Fitjar i Hordaland
 en ring med to sølvhammere i Vela i Sand i Rogaland
 en sølvhammer på Bråtveit i Suldal i Rogaland
 en sølvhammer på Tråen i Rollag i Buskerud
 tre jernhammere i Kaupang i Tjølling i Vestfold
 en hammer på et armbånd av sølv i Gjulem i Rakkestad i Østfold
 jordavtrykk etter en hammer på Mysen i Østfold (usikker)
 en sølvhammer på Huse i Romedal i Hedmark
 Torshammer fra vikingtiden ble funnet på Mjelde i Tromsø kommune
 Torshammer i sølv funnet på Flekstad gård i Kvam i Steinkjer kommune. Smykket er fra 800–950 evt.

 Referanser 

 Eksterne lenker 


 Om Mjølner i Nordisk familjebok fra 1913 (på svensk)

Kategori:Norrøn mytologi
Kategori:Mytologiske objekter